OpenLLM-France/wikimedia huggingface dataset:
# Kunihar

Kunihar fou un estat tributari protegit al grup de les muntanyes Simla al Panjab avui a Himachal Pradesh a uns 25 km a l'oest de Simla. La superfície era de 207 km² i la població el 1881 era de 1.923 habitants i el 1901 de 2.168 habitants. Ocupava una vall fèrtil amb clima suau.
Fou fundat per Bhaj o Abhoj Deo d'una família de rajputs del clan Raghubansi que va arribar des d'Aknur a Jammu i va conquerir l'estat vers 1154. El 1815, després de l'ocupació gurkha, fou retornat a la casa reial per sanad de 4 de setembre de 1815. El thakur Tegh Singh, és esmentat amb el títol de rao. Els ingressos eren de 400 lliures i el tribut pagat al govern britànic era de 18 lliures.

## Llista de sobirans

* Rai ANANT DEV 1763-1795
* Thakur MAGGAN DEV 1795-1803 (fill)
* Ocupació gurkha 1803-1815
* Thakur MAGGAN DEV 1815-1816
* Thakur PURAN DEV 1816 (fill)
* Thakur KISHEN SINGH 1816-1866 (fill)
* Thakur TEGH SINGH 1866-1905 (fill)
* Thakur HARDEV SINGH 1905-?
* Thakur VIJAY SINGH ?

## Galeria

* Palace of Kunihar
* Temple and back side view of palace of Kunihar
* Temple in palace of Kunihar Prncely State
* Palace of Kunihar Prncely State
* Palace of Kunihar Princely State
* Documents related to Kunihar Princely State
* Documents related to Kunihar Princely State
* Documetns related to earstwhile Kunihar Princely State
* Sword presented to Guru Gobind Singh to the then ruler of Kunihar Princely State

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Parnell

«Parnell» té aquests significats:
* Persones:
** Charles Stewart Parnell, polític irlandès
** Chris Parnell, actor i comediant estatunidenc
** Reg Parnell, pilot de curses automobilístiques anglès i pare de Tim Parnell
** Sean Parnell, polític estatunidenc i 10è Governador d'Alaska
** Thomas Parnell, poeta i clergue irlandès
** Tim Parnell, pilot de curses automobilístiques anglès i fill de Reg Parnell
* Geografia:
** Estats Units:
*** Parnell (Iowa), ciutat de l'estat estatunidenc d'Iowa
*** Parnell (Missouri), ciutat de l'estat estatunidenc de Missouri
** Parnell (Nova Zelanda), suburbi de la ciutat neozelandesa d'Auckland
* Pel·lícules:
** Parnell (pel·lícula), una pel·lícula de 1937 protagonitzada per Myrna Loy i Clark Gable
# Monarca blau emplomallat

El monarca blau emplomallat (Hypothymis coelestis) és un ocell de la família dels monàrquids (Monarchidae). Habita els boscos de les Illes Filipines de Luzon, Sibuyan, Samar, Negros, Dinagat, Siargao, Mindanao i Basilan.

## Referències

* ↑ «Monarca blau emplomallat». Cercaterm. TERMCAT, Centre de Terminologia. Rev. 20/10/2021 (català)
# Younes Kaboul

Younes Kaboul (Saint-Julien-en-Genevois, 4 de gener de 1986) va ser un futbolista professional francès, d'origen marroquí. Va jugar al Portsmouth FC, Tottenham Hotspur FC, Sunderland i Watford. Podia jugar de defensa central o migcampista defensiu.
Passà de l'equip del seu poble als juvenils del AJ Auxerre, on estigué 4 anys fins que pujà al primer equip, el 2007, fitxà pel Tottenham Hotspur FC, equip en l'immediatament es convertí en un favorit de l'afició, pel seu treball en el camp, no obstant això, seriosos errors li dugueren a ser suplent la major part de la temporada, i a l'any següent, signà pel Portsmouth FC.

## Referències

* ↑ «Portsmouth sign Kaboul from Spurs». BBC Sport, 11-08-2008.
* ↑ «BBC Sport – Football – Defender Younes Kaboul rejoins Tottenham». BBC News, 30-01-2010.
# Colós

«Colós» té aquests significats:
Estàtua generalment antropomorfa, d'una grandària excepcional, com per exemple, per extensió, s'atribueix a un home o un animal, o bé a una cosa personificada –com ara una empresa–, de dimensions extraordinàries; també designa una persona que excel·leix en una activitat determinada.
* Colós de Rodes, una de les set meravelles del món
* Colossos de Mèmnon, obra magna de l'antic Egipte
* Colós de Neró, del qual prové el nom del Colosseu de Roma
* Colós (còmic) (en anglès Colossus), personatge de Marvel Comics
* El colós, quadre de Francisco de Goya y Lucientes
* El colós en flames, pel·lícula dels Estats Units del 1974

## Vegeu també

* Colosses, ciutat de Frígia
* Colossus, un dels primers computadors digitals.
* Shadow of the Colossus, videojoc d'acció i aventura.
# Miguel Ángel Neira

Miguel Ángel Neira Pincheira (9 d'octubre de 1952) és un exfutbolista xilè.

## Selecció de Xile

Va formar part de l'equip xilè a la Copa del Món de 1982.

## Referències

* ↑ Mundialistas chilenos
* ↑ Perfil a national-football-teams
# Arkhànguelovka

Arkhànguelovka (en rus: Архангеловка) és un poble del krai de Primórie, a l'Extrem Orient de Rússia, que en el cens del 2010 tenia 57 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Arkhànguelski

* No s'ha de confondre amb Arkhànguelsk.
Arkhànguelski (en rus: Архангельский) és un poble (un khútor) de l'óblast d'Oriol, a Rússia, segons el cens del 2010 tenia 21 habitants. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].
# Argyle

«Argyle» té aquests significats:
* Geografia:
** Argyle (Geòrgia), població dels Estats Units a l'estat de Geòrgia.
** Argyle (Minnesota), població dels Estats Units a l'estat de Minnesota.
** Argyle (Missouri), població dels Estats Units a l'estat de Missouri.
** Argyle (Wisconsin), població dels Estats Units a l'estat de Wisconsin.
** Argyle (Nova York), població dels Estats Units a l'estat de Nova York.
* Esport: Plymouth Argyle FC, club de futbol de la ciutat de Plymouth, Anglaterra.
# Krasni Gai

Krasni Gai - Красный Гай (rus) - és un khútor del krai de Krasnodar, a Rússia. Es troba a la vora esquerra del riu Labà. És a 17 km al sud de Mostovskoi i a 170 km al sud-est de Krasnodar.
Pertany a l'stanitsa de Perepràvnaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Aquest article és una traducció parcial del seu corresponent en l'edició en rus de la Viquipèdia, Красный Гай.
* Mapa topogràfic soviètic a maps.vlasenko.net
# Lê Công Vinh

Lê Công Vinh (Quỳnh Lưu, Vietnam, 10 de desembre de 1985) és un futbolista que disputà 56 partits amb la selecció del Vietnam.

## Referències

* ↑ National Football Teams
# Parnassos

* Aquest article tracta sobre la ciutat. Vegeu-ne altres significats a «Parnàs».
Parnassos (en llatí Parnassus, en grec antic Παρνασσός), en català també Parnàs, era una ciutat de la part nord de Capadòcia a la dreta del riu Halis, propera a una muntanya anomenada així mateix Parnassos, al camí entre Ancyra i Arquelais, segons diu Polibi. Figura a l'Itinerari d'Antoní.

## Referències

* ↑ Smith, William (ed.). «Parnassus». Dictionary of Greek and Roman Geography (1854). [Consulta: 30 abril 2021].
# Young (Arizona)

Young és una concentració de població designada pel cens dels Estats Units a l'estat d'Arizona. Segons el cens del 2000 tenia 561 habitants.

## Demografia

Segons el cens del 2000, Young tenia 561 habitants, 250 habitatges, i 171 famílies La densitat de població era de 5,2 habitants/km².
Dels 250 habitatges en un 19,6% hi vivien nens de menys de 18 anys, en un 60% hi vivien parelles casades, en un 4,4% dones solteres, i en un 31,6% no eren unitats familiars. En el 29,2% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,71.
Per edats la població es repartia de la següent manera: un 21,6% tenia menys de 18 anys, un 3% entre 18 i 24, un 20,7% entre 25 i 44, un 33,7% de 45 a 60 i un 21% 65 anys o més.
L'edat mediana era de 48 anys. Per cada 100 dones de 18 o més anys hi havia 108,5 homes.
La renda mediana per habitatge era de 22.578 $ i la renda mediana per família de 26.438 $. Els homes tenien una renda mediana de 32.500 $ mentre que les dones 25.313 $. La renda per capita de la població era de 12.177 $. Aproximadament el 16,8% de les famílies i el 20,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Young». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Young». American Fact Finder. Oficina del Cens dels Estats Units, 12-01-2010.
Viccionari
# Comunitat de comunes de la Brie Nangissienne

La Comunitat de comunes de la Brie Nangissienne (oficialment: Communauté de communes de la Brie Nangissienne) és una Comunitat de comunes del departament de Sena i Marne, a la regió de l'Illa de França.
Creada al 2005, està formada 20 municipis i la seu es troba a Nangis.

## Municipis

* Aubepierre-Ozouer-le-Repos
* Bréau
* La Chapelle-Gauthier
* La Chapelle-Rablais
* Châteaubleau
* Clos-Fontaine
* La Croix-en-Brie
* Fontains
* Fontenailles
* Gastins
* Grandpuits-Bailly-Carrois
* Mormant
* Nangis
* Quiers
* Rampillon
* Saint-Just-en-Brie
* Saint-Ouen-en-Brie
* Vanvillé
* Verneuil-l'Étang
* Vieux-Champagne

## Referències

* ↑ CC Brie Nangissienne

## Enllaços externs

* Pàgina oficial
# Milan Živković

Milan Živković (Belgrad, 31 de març de 1948) és un director, guionista i actor de cinema serbi. És conegut com a director i guionista de les pel·lícules de comèdia Tesna Koža 2, Tesna Koža 4 i Tesna Koža 5 en col·laboració amb la productora Gama Entertainment Group.

## Filmografia

* 1987 - Tesna Koža 2
* 1988 - Drugi čovek
* 1991 - Crna Marija
* 1991 - Tesna Koža 4
* 1993 - The Better Days Are Coming
* 1994 - Bice bolje
* 1994 - Concealed Weapon
* 2014 - Tesna Koža 5

## Referències

* ↑ «Snimaju nastavak Tesne kože bez obzira na zabranu». blic.rs. [Consulta: 3. 11. 2013.].
# Murad Bakhsh

Muhammad Murad Bakhsh (28 de setembre de 1624 - 14 de desembre de 1661) fou un príncep mogol, quart fill de Xa Jahan, sent la seva mare Mumtaz Mahal.
Va rebre successivament mansabs de 4.000, de 7.000 i de 8.000 entre 1639 i 1641. El 1642 fou nomenat subadar de Multan; va rebre un mansab de 10.000 el 1645. El juny de 1646 va dirigir l'exèrcit a Balkh i Badakhxan on va fer una campanya plena d'èxits. Al final de la campanya va abandonar sense permís el comandament i va retornar a l'Índia (agost de 1646). Per això fou degradat i va perdre el govern de Multan, però fou perdonat poc després i va recuperar el seu rang al mateix any i el 1647 fou nomenat subadar de Caixmir i el 1648 del Dècan on va estar poc temps sent enviat com a governador a Kabul el 1650 i de Malwa el 1651. El 1654 fou nomenat governador del Gujarat i promogut al grau de 12.000.
Xa Jahan es va posar malalt el setembre del 1657 i Murad es va coronar emperador el novembre del mateix any a Ahmedabad. Poc després va fer un acord amb Aurangzeb pel qual el seu germà li va prometre (pel cas d'èxit de la revolta conjunta) el Panjab, Multan, Sind (Thatta), Caixmir i Kabul. L'abril del 1658 els exèrcits units de Murad i Aurangzeb van derrotar les forces imperials a la batalla de Dharmat; Dara Shukoh fou derrotat poc després a la batalla de Samugarh. Els dos germans van ocupar Agra, però poc després Murad fou capturat a traïció pel seu germà a Mathura i enviat presoner al fort de Salimgarh a Delhi i després (1659) a Gwalior. El 14 de desembre del 1661 fou executat acusat d'haver assassinat al seu diwan Ali Naki el 1657.

## Referències

* 1 2 Chandra, Satish. Medieval India (en anglès). vol.2 From Sultanat to the Mughals. Har-Anand Publications, 2005, p. 270. ISBN 8124110662.

## Bibliografia

* The Indian Empire - Imperial Gazetteer of India, vol. 2, pàg. 402.
* Khan, Ansar Hussain. The Rediscovery of India: A New Subcontinent (en anglès). Orient Blackswan, 1999. ISBN 8125015957.
* Sháh-Jahán-námas - The History of India Arxivat 2016-03-03 a Wayback Machine.
# Krasni Bor (Vladímir)

* Per a altres significats, vegeu «Krasni Bor».
Krasni Bor (en rus: Красный Бор) és un poble de l'óblast de Vladímir, a Rússia, segons el cens del 2010 tenia 25 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Dinitrogen

El nitrogen molecular o dinitrogen (generalment anomenat només nitrogen) és una molècula diatòmica homonuclear formada per dos àtoms de nitrogen. És un gas (a condicions normals de pressió i temperatura) que constitueix al voltant del 78% de l'aire atmosfèric. És un gas inert, no-metall, incolor, inodor i insípid, no intervé en la combustió ni en la respiració. Condensa a 77 K i solidifica a 63 K. Es fa servir en aplicacions criogèniques. L'aplicació més important comercialment és l'obtenció d'amoníac pel procés de Haber. L'amoníac es fa servir per a produir fertilitzants i àcid nítric. El nitrogen líquid, produït per destil·lació fraccionada de l'aire líquid es fa servir en criogènia i com a fluid refrigerant.

## Referències

* ↑ Connelly, Neil G. «Nomenclature of inorganic chemistry - IUPAC recommendations». Nomenclature of Inorganic Chemistry, 2005. p. 49, ISBN 0-85404-438-8.
# Maravichromis

Maravichromis és un gènere de peixos de la família dels cíclids i de l'ordre dels perciformes.

## Taxonomia

* Maravichromis anaphyrmus (Burgess & Axelrod, 1973)
* Maravichromis balteatus (Trewavas, 1935)
* Maravichromis epichorialis (Trewavas, 1935)
* Maravichromis ericotaenia (Regan, 1922)
* Maravichromis formosus (Trewavas, 1935)
* Maravichromis guentheri (Regan, 1922)
* Maravichromis incola (Trewavas, 1935)
* Maravichromis labidodon (Trewavas, 1935)
* Maravichromis lateristriga (Günther, 1864)
* Maravichromis melanotaenia (Regan, 1922)
* Maravichromis mola (Trewavas, 1935)
* Maravichromis mollis (Trewavas, 1935)
* Maravichromis obtusus (Trewavas, 1935)
* Maravichromis plagiotaenia (Regan, 1922)
* Maravichromis semipalatus (Trewavas, 1935)
* Maravichromis sphaerodon (Regan, 1922)

## Referències

* ↑ The Taxonomicon (anglès)
* ↑ BioLib (anglès)
* ↑ FishBase (anglès)
* ↑ Catalogue of Life (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Goldstein, Robert J. Cichlids of the World (en anglès). Neptune City, NJ: TFH Publications, 1988. ISBN 9780866228930.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Concòrdia d'Alcalá

La Concòrdia d'Alcalá és el nom amb què es coneix l'acord signat el 22 de març de 1227 a Alcalá d'o Bispe entre el rei Jaume I d'Aragó i la noblesa revoltada, mitjançant el qual les parts enfrontades acordaven de sotmetre's a la sentència arbitral que dictés l'arquebisbe de Tarragona Aspàreg de la Barca, el bisbe de Lleida Berenguer d'Erill, i el mestre de l'Orde del Temple Francesc de Montpesat.

## La fi de la tercera revolta nobiliària

El 1227, després de la mort de Pero d'Ahones a mans dels servents del rei, Jaume I d'Aragó es va enfrontar a un nou alçament de la noblesa dirigit per l'Infant Ferran d'Aragó, oncle del rei, que comptà amb el suport dels Montcada, dels Cornel i els partidaris del mort Pero d'Ahones. Després d'una campanya accidentada però finalment reeixida, el rei aconseguí imposar-se i rebre la submissió de la noblesa revoltada. El 22 de març del 1227 a Alcalá d'o Bispe, amb la intervenció papal, les parts enfrontades signaren l'acord de sotmetre's voluntàriament a l'arbitratge de l'arquebisbe de Tarragona Aspàreg de la Barca, el bisbe de Lleida Berenguer d'Erill, i el mestre de l'Orde del Temple Francesc de Montpesat.

## Significació

La Concòrdia d'Alcalà posà fi a les revoltes nobiliàries que caracteritzaren els primers anys del regnat de Jaume I d'Aragó i significà el triomf de la monarquia sobre els nobles, fet que li donà l'estabilitat necessària per a iniciar les campanyes contra els musulmans.

## Referències

* ↑ Soldevila i Zubiburu, Ferran. Els primers temps de Jaume I. Institut d'Estudis Catalans, 1988. ISBN pàgines=p.271.

## Bibliografia

* Rovira i Virgili, Antoni. «La tragèdia de Pedro Aonès. Alçament dels nobles aragonesos». A: Història Nacional de Catalunya, volum IV. Edicions Pàtria, 1920, p.537-539.
* Soldevila i Zubiburu, Ferran. Els primers temps de Jaume I. Institut d'Estudis Catalans, 1988. ISBN pàgines=p.271.
# Milana Terloeva

Milana Bakhaeva (en txetxè: Милана Бахаева) (Orekhovo, Txetxènia, 30 de desembre del 1979), més coneguda pel seu pseudònim Milana Terloeva, és una periodista txetxena.

## Enllaços externs

* (anglès) Christian Science, French university students help Chechen peers find a route to Paris
* (francès) Plurielles, Milana: ne pas oublier la Tchétchénie Arxivat 2007-10-07 a Wayback Machine.
* (francès) Madmoizelle, Danser sur les ruines (Milana Terloeva) Arxivat 2008-10-15 a Wayback Machine.
# Murad (nom)

Murad és un nom masculí àrab —en àrab مراد, Murād— que literalment significa ‘volgut’ o ‘desitjat’. Si bé Murad és la transcripció normativa en català del nom en àrab clàssic, també se'l pot trobar transcrit Murat, Mourad, Morad, Mrad… Aquest nom també el duen molts musulmans no arabòfons que l'han adaptat a les característiques fòniques i gràfiques de la seva llengua: en àzeri Murad; en turc Murat…
Vegeu aquí personatges i llocs que duen aquest nom.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "راد". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Kukurúdziane

Kukurúdziane (en (ucraïnès): Кукурудзяне) és un poble de la República Autònoma de Crimea a Ucraïna, que el 2014 tenia 66 habitants. Pertany al districte de Nijnegorski.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Marsupi

El marsupi és una característica distintiva dels marsupials femelles (i en casos rars, els mascles, com en l'opòssum aquàtic i el ja extint llop marsupial); el nom «marsupial» deriva del llatí marsupium, que vol dir 'bossa'. Els marsupials donen a llum un fetus vivent però molt poc desenvolupat, una cria de marsupial. Quan la cria neix, s'arrossega des de dins la mare fins al marsupi. El marsupi és bàsicament un plec de pell amb una única obertura que cobreix els mugrons per protegir la cria mentre es continua desenvolupant.
Els marsupis difereixen d'un marsupial a l'altre: per exemple, en els gats marsupials i els diables de Tasmània, el marsupi s'obre cap enrere i la cria només ha de desplaçar-se per una distància curta per tal d'arribar a l'obertura del marsupi. Mentre estan dins el marsupi, les cries romanen agafades el mugró i una vegada s'han desenvolupat abandonen el marsupi i ja no hi tornen. El marsupi del cangur s'obre horitzontalment a la part davantera del cos i la cria ha d'escalar una distància relativament llarga per arribar-hi. Els cangurs i ualabis permeten a les cries de romandre dins el marsupi fins i tot quan ja són físicament capaces de sortir-ne i sovint tenen dues cries diferents al marsupi, una de minúscula i una de completament desenvolupada.
# Antonio del Moral Segura

Antonio 'Toni' Moral Segura (Terrassa, 21 d'agost de 1981) és un futbolista professional català. Actualment juga al FC Platanias de la Super lliga de Grècia ocupant la posició de migcampista.

## Trajectòria

Després de militar als filials del FC Barcelona i del Reial Madrid, a la temporada 04/05 recala al Celta de Vigo, tot i que roman la major part de la temporada al seu filial. A la campanya 05/06 milita al CD Tenerife, i a l'estiu del 2006 fitxa pel Deportivo Alavés, on és titular durant dues campanyes i mitja.
El gener del 2009 debuta a primera divisió al fitxar pel Racing de Santander.
Després d'acabar el seu contracte amb l'equip càntabre a finals de la temporada 2009-2010, fitxà pel FC Cartagena, de la segona divisió.
El juliol de 2012, fitxà pel Girona FC, de la Segona divisió. En el mercat d'estiu de 2013, malgrat que el Girona li planteja la possibilitat de renovar per la temporada 2013/14, el jugador català declina seguir a Montilivi i es compromet amb el Platanias grec.

## Referències

* ↑ Moral to join Racing in January; UEFA.com, 18 de desembre de 2008
* ↑ Toni Moral signa pel Platanias de la lliga grega; Diari de Girona, 13 de juliol de 2013

## Enllaços externs

* Fitxa del jugador
# Pala de Polvorós

La Pala de Polvorós és una pala del terme de la Torre de Cabdella, al Pallars Jussà, dins del seu terme primigeni.
Està situada en els vessants sud i sud-est del Pic de l'Espada, al sud-oest de l'embassament de Sallente, a ponent del primer tram del Flamisell.

## Enllaços externs

* Institut Cartogràfic de Catalunya